

2012.gada 28.maijs

Informācija plašsaziņas līdzekļiem

**Profesionālā “VEF” basketbola skola aicina uz treniņnometni**

**Vēl šonedēļ iespējams pieteikties profesionālās basketbola skolas “VEF Rīga” atklātajiem treniņiem, kas no 4.-6.jūnijam notiks Rīgas Olimpiskajā sporta centrā (Grostonas ielā 6b, Rīgā).**

Treniņi, ko vadīs “VEF Rīga” treneri Nikolajs Mazurs un Jānis Gailītis un “VEF Kadeti” treneris Guntars Jonāns, notiks divas reizes dienā. Rītapusē paredzēti fiziskās sagatavotības un basketbola tehnikas treniņi, savukārt vakarā – komandas basketbola.

**Treniņnometnei aicināti pieteikties 1997.-2001.gadā dzimuši zēni, sūtot pietikumus un aizpildītu anketu uz e-pastu** **info@vefriga.com** **līdz šā gada 1.jūnijam.**

Treniņmometni varēs apmeklēt visi, kas līdz iepriekš norādītajam termiņam atsūtīs aizpildītas anketas. Dalība treniņos būs bez maksas. Turklāt iepriekšējā pieredze basketbolā nav obligāta.

Nometnes mērķis ir atrast talantīgus jaunos basketbolistus, kas nākotnē varētu papildināt “VEF Rīga” rindas, sākotnēji, protams, “VEF” profesionālās basketbola skolas ietvaros.

“VEF” skola šādas ikvienam attiecīgā vecuma basketbola interesentam atvērtās nometnes rīkos katru gadu.

Pirmā treniņnometne sāksies 4.jūnijā plkst.12. Precīzu treniņu grafiku publicēsim basketbola kluba “VEF Rīga” mājas lapā [www.vefriga.com](http://www.vefriga.com) sadaļā “VEF skola” 2.jūnijā pēc visu anketu apkopošanas.

Šā gada 29.martā ”VEF Rīga” īpašā preses konferencē paziņoja par profesionālas basketbola skolas dibināšanu, kuras mērķis būs nevis masveidība, bet augstam līmenim atbilstoša spēlētāju atlase un audzināšana. Darbs noritēs četrās – 1995./96., 1997./98., 1999./2000.gadā dzimušo un vēl jaunāku basketbolistu – grupās.

Skolas dibinātāji ir basketbola klubs ”VEF Rīga”, uzņēmējs Armands Garkāns, basketbolists Kristaps Janičenoks un treneris Nikolajs Mazurs.

Anketu lūdzu skatīt preses relīzes pielikumā!

Informāciju sagatavoja:

Laila Spaliņa

“VEF Rīga” direktore

t: 29777087

e: laila@vefriga.com

www.vefriga.com/vef-skola

****

**Anketa profesionālās “VEF” basketbola skolas atklāto treniņu dalībniekiem**

1. Vārds, uzvārds.
2. Dzimšanas dati.
3. Augums.
4. Dzīvesvietas adrese.
5. Mācību iestāde.
6. Pieredze basketbolā (ja tāda ir).
7. Mērķi sportā.

Aizpildītu anketu līdz šā gada 1.jūnijam lūdzam nosūtīt uz e-pasta adresi info@vefriga.com!